TOI 700 d

TOI 700 d – egzoplaneta, skriejanti apie raudonąją nykštukę TOI 700, esančią Aukso Žuvies žvaigždyne, nuo Saulės sistemos nutolusią apie 100 šviesmečių. Planetos orbita patenka į TOI 700 sistemos gyvybės zoną.Ashley Strickland. „TESS mission spots Earth-size potentially habitable planet and 'Tatooine' system“, CNN, 2020-01-10. Nuoroda tikrinta 2020-01-15.

TOI 700 d yra viena iš trijų šioje sistemoje aptiktų planetų. Ji skrieja toliausiai nuo savo žvaigždės. Egzoplanetos orbitos periodas yra 37,426 (-0,001 +0,0007) paros, didysis pusašis – 0,163 (± 0,015) av, o ekscentricitetas – 0,032 (-0,023 +0,054). Viena planetos pusė greičiausiai yra nuolat atgręžta į žvaigždę, apie kurią skrieja. Teigiama, kad TOI 700 d apie 20 % didesnė už Žemę. Palyginus su Žeme, ją pasiekia kiek mažiau žvaigždės energijos – 86 %.

Apie planetos atradimą pranešta 2020 m. sausį. Planeta aptikta TESS teleskopu, taikant tranzitų metodą.„Planet TOI 700 d“. The Extrasolar Planets Encyclopaedia. Nuoroda tikrinta 2020-01-15. TOI 700 d yra pirmoji TESS teleskopu aptikta į Žemę panašaus dydžio planeta, skriejanti gyvybės zonoje.

 Šaltiniai 

Kategorija:Egzoplanetos